als_Latn dik_Latn sag_Latn
Nëse pini një kanoçe me pije të gazuar në ditë, atëherë bëni mirë të mirëprisni pasojat më të rënda lidhur me shëndetin tuaj!
Në qoftë se veprimi i mësipërm ndodh çdo ditë, atëherë dijeni se keni 46% më shumë mundësi të prekeni nga para-diabeti, në momentin kur niveli i glukozës në gjak është shumë i lartë.
Nëse e zbuloni herët këtë, çdo gjë mund të rregullohet nëpërmjet ndryshimeve në mënyrën e jetesës, duke ushtruar aktivitet fizik si dhe duke ndjekur një dietë të shëndetshme.
Në të kundërt, diabeti mund të avancojë duke u shndërruar në atë të tipit 2 dhe nëse situata nuk menaxhohet mirë, atëherë pasojat mund të jenë fatale, si për shembull mund të ndodhë që të prekeni nga ataku në zemër.
Por, mos kujtoni se konsumimi i pijeve pa gaz është i shëndetshëm. Edhe pijet e ëmbla rrisin rezistencën e insulinës, e cila është një nga faktorët e rrezikut të zhvillimit të diabetit të tipit 2.
Kjo u vërtetua nëpërmjet një studimi nga Universiteti ‘Tufts’, në Masaçustes ku u analizuan të dhënat e më shumë se 1500 të rriturve të moshës së mesme për një periudhë 14-vjeçare.
Kushti për pjesëmarrësit ishte që të mos kishin diabet në fillim të studimit dhe duhej të raportonin sasinë e pijeve të gazuara që konsumonin.
Personat që kishin konsumuar pije energjike ishin më të rrezikuar për t’u prekur nga para-diabeti.
Autorja kryesore e studimit dr. Nicola McKeoën tregon: “Rezultatet sugjerojnë se konsumimi i lartë i pijeve të ëmbla rrit gjasat e zhvillimit të shenjave të para paralajmëruese të diabetit të tipit 2”.
Më tej ajo shton: “Nëse nuk bëhen ndryshime në mënyrën e jetesës, individët me para-diabet janë në trajektore për zhvillim të diabetit”.
Edhe pse shumë njerëz nuk mund t’u rezistojnë pijeve të gazuara bëjnë mirë ta bëjnë një gjë të tillë pasi rreziku që u kanoset është i madh.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn